
Δελτίο Τύπου
Αιμοδοσία στην Πάτρα

Αθήνα 08/05/2023

Η Ελλάδα, κατατάσσεται σύμφωνα με τον Παγκόσμιο Οργανισμό Υγείας στις 60 χώρες στον κόσμο που δεν μπορούν να ικανοποιήσουν αυτόνομα τις ανάγκες τους για αίμα και στηρίζονται σε δότες αντικατάστασης. Στην Ευρώπη, μόλις 6 χώρες ανήκουν σε αυτήν την κατηγορία. 

Για αυτό το λόγο ιδρύθηκε το Bloode, η μη κερδοσκοπική πρωτοβουλία που στοχεύει στην 100% κάλυψη των αναγκών σε αίμα από τακτικούς εθελοντές αιμοδότες, δηλαδή από άτομα που προσφέρουν τουλάχιστον 2 φορές τον χρόνο αίμα.
Στα 8 χρόνια λειτουργίας του, το Bloode έχει πραγματοποιήσει περισσότερες από 150 αιμοδοσίες και μέσα από τις δράσεις του έχει βοηθήσει περισσότερα από 220.000 άτομα.

Η περίοδος μετά το Πάσχα χαρακτηρίζεται από μειωμένη προσέλευση αιμοδοτών με αποτέλεσμα να παρατηρείται ανεπάρκεια στα αποθέματα αίματος την περίοδο του καλοκαιριού.

Το Σάββατο 20/05 στις 18:00 σε συνεργασία με το Πανεπιστημιακό Νοσοκομείο Ρίου  θα πραγματοποιηθεί εθελοντική αιμοδοσία στην Αγορά Αργύρη.

Κλείστε κι εσείς το ραντεβού σας στέλνοντας μήνυμα στο bloode@bloode.org ή στα social media.
Όλοι μαζί μπορούμε να μετατρέψουμε την αιμοδοσία στη χώρα μας από πρόβλημα σε ευκαιρία.

